Rezumatul Studiului 11 - Fericita noastră nădejde

1. **O nădejde sigură**
   * Când poporul lui Dumnezeu este înconjurat de asuprire şi nedreptate el strigă către Domnul: „Până când?”
   * Cât vor mai îndura până vor fi eliberaţi de sub Egipt? Până când vor fi în robia Babilonului? Când vor fi eliberaţi de sub Roma? „Până când, Stăpâne, Tu, care eşti sfânt şi adevărat, zăboveşti să judeci şi să răzbuni sângele nostru asupra locuitorilor pământului?” (Apocalipsa 6:10).
   * Dumnezeu a intervenit întotdeauna. Cu toate acestea, tot există asuprire şi nedreptate. Până când?
   * Noi tot tânjim după dreptatea lui Dumnezeu şi strigăm pentru momentul când El va pune capăt răului (Luca 18:1-8).
2. **O nădejde activă**
   * Putem crede că, atunci când va veni, Isus va pune capăt sărăciei şi asupririi,aşadar nu e nevoie să le combatem acum.
   * Totuşi, Dumnezeu ne cere să trăim drept în lumea aceasta. Datoria noastră este să ne pese de cei în nevoi şi să le oferim ce le lipseşte după puterile noastre.
   * Aminteşte-ţi: dacă vrei să trăieşti cu Isus pe vecie,trebuie să începi de azi să trăieşti cum a trăit El (Fapte 10:38).
3. **Nădejdea învierii**
   * Învierea lui Isus este garanţia învierii noastre. Moartea va fi distrusă definitiv. Răul ce cauzează nedreptatea, sărăcia şi asupririle va fi înfrânt.
   * Haidem să-i ajutăm şi pe alţii să ne împărtăşească nădejdea învierii.
4. **Nădejdea judecăţii**
   * Fără nădejdea dreptăţii, nădejdea judecăţii, nădejdea ca lucrurile să fie îndreptate, lumea noastră ar fi într-adevăr o lume absurdă.
   * Nedreptatea acestei lumi nu va trece în uitare. Într-o zi Isus va îndrepta lucrurile. „şi atunci va răsplăti fiecăruia după faptele lui.” (Matei 16:27).
   * Aceasta este o veste extraordinară pentru cei ce suferă nedreptatea astăzi.
5. **Lumea mai bună ce va să vină**
   * Dumnezeu ne va şterge lacrimile şi ne va alina. El ne va vindeca rănile cauzate de suferinţă (Apocalipsa 22:2).
   * Noi anticipăm această lume mai bună prin împărţirea de vorbe blânde, o masă caldă, ajutor medical, îmbrăcăminte sau un sfat înţelept.
   * Să reflectăm dar asupra dragostei lipsite de sine pe care Isus a manifestat-o pe când trăia pe Pământ. Aceeaşi dragoste pe care o va manifesta când ne va şterge fiecare lacrimă din ochi.